Die woonstel is baie mooi skoon, ruim groot kamers groot leefarea. Kombuis het alles wat mens nodig het, baie groot stoep met 'n lekker gasbraai.
Baie netjies en skoon met 'n pragtige uitsig - sal definitief weer besoek. Pragtige uitsig van die see.
Dit was een van die beste selfsorg-eenhede wat ons gesin nog gebruik het. Die eenheid is groot genoeg vir 6 volwassenes met al die geriewe wat jy nodig sal hê. Die kombuis is een van die beste met al die benodigdhede waaraan jy aan kan dink met 'n fantastiese uitsig en 'n lekker groot balkon vir lang kuiers.
Glyndale 301 - ons was 5 grootmense en 1 kind (16 maande) en het heerlik gekuier! Die uitleg van die woonstel asook die ligging leen tot privaatheid en ruimte. Ons het baie tyd op die groot stoep spandeer - wat baie privaat was. Al is die woonstel langs 'n ander blok geleë met 'n restaurant, het ons nooit enige lawaai gehoor nie. Die kombuis is toegerus met meer as genoeg breekware en eetgerei en ook enige toerusting waaraan jy kan dink. Ons het baie vining van die glase en dekor wat op die kleintjie se hoogte was uit die pad gesit om enige ongelukke te voorkom. Die diens was uitstekend. Miskien 'n voorstel om 1 of 2 groterige kaste leeg en beskikbaar te maak vir kruideniersware - veral omdat dit 'n 6-slaper is - ons moes toerusting rondskuif en in ander kaste inpas om effens plek te maak vir ons kruideniersware. Andersins puik - ons sal beslis weer soontoe gaan.
Die woonstel is lekker groot en goed ingerig vir 'n lekke vakansie, goeie uitsig oor die see en omliggende area, sal die plek vir enige een aanbeveel.
Ons sal vir seker Glyndale Sands 301 weer gebruik, Trudy is 'n ongelooflik wonderlike mens en laat jou so gemaklik voel soos of dit jou plekkie is. Sy's altyd beskikbaar as jy vrae het en help met graagte. Ek sal definitief hulle aanbeveel en sal sonder twyfel weer gaan. Dankie aan Trudy vir julle wonderlike diens die tydjie toe ons daar was en ook aan Christelle wat ons so op hoogte gehou het met die bediende en als, baie dankie julle almal, julle is awesome.
Dit was die plek wat die beste toegerus is van al die plekke waarin ons al in die area gebly het. Alles was baie gerieflik en die uitsig was puik.
'n Pragtige verblyfplek met enigiets wat jou hart begeer, naby alles en met 'n groot stoep vanwaar jy skepe en walvisse of sommer net die see kan dophou. Dis rustig, veilig en gerieflik. Ons sal enige tyd weer daar wil bly.
Hierdie luukse woonstel wat baie keurig gemeubileer is en met alles toegerus is wat jy moontlik aan kan dink, is ruim en skoon. Dit het 'n kuier-area en braaiplek soos min met 'n onbelemmerde see-uitsig. Dit is privaat geleë met min verkeer en naby die die swemstrand. Dit kon vir ons nie meer perfek wees nie.